sagorsarker/bangla-wikipedia huggingface dataset:
আরণি লোকসভা কেন্দ্র

আরণি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালে লোকসভা পুনর্গঠনের মাধ্যমে এই নতুন লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর তিরুবন্নামালাই জেলার উত্তর পূর্ব অংশ ও ভিল্লুপুরম জেলার উত্তর প্রান্তের অংশ নিয়ে গঠিত৷
২০০৮ খ্রিস্টাব্দে বিধানসভা পুনর্গঠনের মাধ্যমে নবগঠিত আরণি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রে ছয়টি মধ্যে ১টি বিধানসভা কেন্দ্রই (বন্দীবাস) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি তিরুবন্নামালাই জেলায় অবস্থিত৷
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে ভারতীয় জাতীয় কংগ্রেস। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী এম. কে. বিষ্ণুপ্রসাদ।
গাণিতিক সন্নিপাত

গাণিতিক সন্নিপাত বলা হয় এমন কোন ঘটনাকে যখন প্রত্যক্ষ সম্পর্কহীন দুটি ভিন্ন গাণিতিক রাশির মধ্যে নিকট-সমতা দেখা যায় যার কোন আপাত তাত্ত্বিক ব্যাখ্যা নেই।
উদাহরণস্বরূপ, ২ এর ঘাত এবং ১০ এর ঘাতের মধ্যে মধ্যে চক্র সংখ্যা ১০০০ এর কাছাকাছি একটি সমতা রয়েছে:
কিছু গাণিতিক সন্নিপাত ইঞ্জিনিয়ারিংয়ে ব্যবহৃত হয় যখন একটি রাশিকে অন্যটির কাছাকাছি হিসাবে নেওয়া হয়।
হামিদ উল হক

হক জন্মগ্রহণ করেন ১ আগস্ট ১৯৬৪ সালে। <ref name="pildat/dob"></ref> তিনি ১৯৮৮ সালে পেশোয়ার প্রকৌশল ও প্রযুক্তি বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। <ref name="thenews/12may2013"></ref>
হক ২০০৯ সালের সাধারণ নির্বাচনে নির্বাচনী এলাকা পিকে -৫০ (পেশোয়ার-ভি) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদের আসনে প্রার্থী হয়েছিলেন তবে তিনি ব্যর্থ হন। তিনি ১,৪৪৩ ভোট পেয়ে মুতাহিদা মজলিস-এ-আমলের প্রার্থীর কাছে আসনটি হেরেছিলেন । <ref name="thenews/18may2013"></ref>
তিনি ২০১৩ সালের সাধারণ নির্বাচনে পিটিআইর প্রার্থী হিসাবে এনএ -২ (পেশোয়ার -২) থেকে পাকিস্তানের জাতীয় পরিষদে নির্বাচিত হয়েছিলেন । তিনি, ৯,১২৫ ভোট পেয়ে জামায়াতে উলামায়ে ইসলাম (এফ) এর একজন প্রার্থীকে পরাজিত করেছিলেন।
সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কার

সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত চলচ্চিত্রে প্রধান অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।
টম হ্যাঙ্কস এই বিভাগে প্রথম পুরস্কার বিজয়ী, তিনি "ফরেস্ট গাম্প" (১৯৯৪) চলচ্চিত্রে অভিনয়ের জন্য এই পুরস্কার লাভ করেন। ড্যানিয়েল ডে-লুইস "গ্যাংস অব নিউ ইয়র্ক" (২০০২), "দেয়ার উইল বি ব্লাড" (২০০৭) এবং "লিংকন" (২০১২) চলচ্চিত্রে অভিনয়ের জন্য সর্বাধিক তিনবার এই পুরস্কার অর্জন করেন। সাম্প্রতিক বিজয়ী ব্রেন্ডান ফ্রেজার "দ্য হোয়েল" (২০২২) চলচ্চিত্রে অভিনয়ের জন্য এই পুরস্কার লাভ করেন।
তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
বয়ড়া ইউনিয়ন, ময়মনসিংহ সদর

বয়ড়া ইউনিয়ন ময়মনসিংহ বিভাগের ময়মনসিংহ জেলার ময়মনসিংহ সদর উপজেলার একটি ইউনিয়ন।
২০১১ সালের পরিসংখ্যান অনুযায়ী মোট লোকসংখ্যা ২৬,৪৭৫ জন। যার মধ্যে:
পার্স টুডে

আইআরআইবি ওয়ার্ল্ড সার্ভিস, ইরানের সরকারি আন্তর্জাতিক সম্প্রচার রেডিও নেটওয়ার্ক। যার অপর নাম পার্স টুডে। আইআরআইবি ওয়ার্ল্ড সার্ভিস বর্তমানে বিশ্বের বিভিন্ন দেশের ৩২ টি ভাষায় সম্প্রচার চালু আছে। শর্টওয়েভ ফ্রিকোয়েন্সিতে রেডিও অনুষ্ঠান সম্প্রচার করে ‘পার্সটুডে’। এ ছাড়া, ওয়েবসাইটের মাধ্যমেও অনুষ্ঠান প্রচার করা হয়। মধ্যপ্রাচ্যের চলমান ঘটনাপ্রবাহে ইরানের প্রভাবশালী ভূমিকা থাকার কারণে মূলধারার একটি গণমাধ্যম হিসেবে 'পার্সটুডে’র গুরুত্ব অনেক গুণ বেড়ে গেছে।
১৯৫৬ সালে ইরানের ইতিহাস ও সংস্কৃতি এবং এর বিভিন্ন অঞ্চল এবং ঐতিহাসিক স্থানের সাথে বিভিন্ন বিশ্বের দেশকে পরিচিত করার লক্ষ্যে রেডিও নেটওয়ার্কটি কাজ শুরু করে। ইরান বিপ্লবের পরে, বিপ্লবের অবস্থানগুলি এবং ইসলামিক প্রজাতন্ত্র ব্যবস্থার আদর্শকে বিশদভাবে রেডিওর এজেন্ডায় উচ্চ করে দেওয়া হয়েছিল। 
পার্স রেডিওর শিডিউলে নিউজ এবং টকশো প্রোগ্রাম, রাজনৈতিক ও ধর্মীয় মন্তব্য, বিভিন্ন সিরিজ এবং বিশেষ অনুষ্ঠানের বৈশিষ্ট্য অন্তর্ভুক্ত রয়েছে।
আইআরআইবি ওয়ার্ল্ড সার্ভিস বর্তমানে ৩২ টি ভাষায় সম্প্রচার করে: 
ইংরেজি রেডিও হয় ইংরেজি ভাষা ওয়ার্ল্ড সার্ভিস আউটপুট মধ্যে লিসেনারের লক্ষ্য ইংরেজি ভাষাভাষী বিশ্ব । ভয়েস অফ জাস্টিস একটি ৬০ মিনিটের দীর্ঘ প্রোগ্রামিং ব্লক, যা আমেরিকা যুক্তরাষ্ট্রের শ্রোতাদের লক্ষ্য।
রাজিবপুর ইউনিয়ন, ঈশ্বরগঞ্জ

রাজিবপুর ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন। ময়মনসিংহ জেলা হইতে ৪২ কিলোমিটার দক্ষিণে ঈশ্বরগঞ্জ উপজেলার অধীনস্থ রাজিবপুর ইউনিয়ন পরিষদ কার্যালয় অবস্থিত।
রাজিবপুর ইউনিয়নের পূর্বে মগটুলা, ইউনিয়ন দক্ষিণে নান্দাইল উপজেলা, পশ্চিমে ত্রিশাল উপজেলা 
জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে ইউনিয়নটিতে পুরুষ ও নারীর সংখ্যা ছিল যথাক্রমে ১৬,৯৩৩ এবং ১২,৬১৭ জন।
এই ইউনিয়নে অটোরিক্সা, সিএনজি, রিক্সা, ভেন, মটর সাইকেল ইত্যাদি চলাচল করে। ঈশ্বরগঞ্জ অথবা মাইজবাগ বাস স্টেশন থেকে অটো রিক্সা এই ইউনিয়নে চলাচল করে।
দ্যা ব্রোকেন হার্টেড ব্রাইড

দ্যা ব্রোকেন হার্টেড ব্রাইড হলো ইংলিশ ব্যান্ড স্ট্রাবসের ১৭ তম স্টুডিও অ্যালবাম ।
অভয়াকরগুপ্ত

অভয়াকর গুপ্ত (আনু. ১০৯১ - ১১০৬) হলেন প্রাচীন বাংলার একজন শিক্ষাবিদ ও বৌদ্ধ ধর্ম বিশারদ। তিনি প্রায় ২০খানা বজ্রযানী গ্রন্থ রচনা করেন বলে জানা যায়।
অভয়াকর আনুমানিক ১০৯১ খ্রিষ্টাব্দে বাংলার (মতান্তরে, উড়িষ্যার ঝাড়খণ্ডের) এক ক্ষত্রিয় পরিবারে জন্মান।
তিনি বজাসন (বুদ্ধগয়া) ও নালন্দার অধ্যাপক এবং বিক্রমশীল-বিহারের অন্যতম আচার্য্য ছিলেন।
কালচক্রযান সম্বন্ধে তার রচিত বিভিন্ন গ্রন্থের মধ্যে ‘যোগাবলী’, ‘মর্মকৌমুদী’ ও ‘বোধি পদ্ধতি’ —এই তিনটির নাম পাওয়া যায়। তেঙ্গুরের সাক্ষ্য অনুসারে অভয়াকর প্রায় ২০খানা বজ্রযানী গ্রন্থ রচনা করেন।
লা পোয়্যাঁত কুর্ত

লা পোয়্যাঁত কুর্ত () হল আনিয়েস ভারদা পরিচালিত ১৯৫৫ সালের ফরাসি নাট্যধর্মী চলচ্চিত্র। এটি ভারদার পরিচালিত প্রথম পূর্ণদৈর্ঘ্য চলচ্চিত্র। অনেক সমালোচক ছবিটিকে ফরাসি নবকল্লোলের অগ্রদূত হিসেবে উল্লেখ করে থাকেন। ইতিহাসবেত্তা জর্জ সাদুল একে "নব কল্লোলের বাস্তবিক অর্থেই প্রথম চলচ্চিত্র" হিসেবে অভিহিত করেন। চলচ্চিত্রটি ফ্রান্সের দক্ষিণের সেত শহরের পটভূমিতে নির্মিত। পোয়্যাঁত কুর্ত হল এই শহরের ক্ষুদ্র পাড়া যা জেলেদের গ্রাম হিসেবে পরিচিত।
ভারদা তার এক বন্ধু যে তার বাড়িতে যেতে পারছে না তার জন্য ছবি তুলতে নিজে পোয়্যাঁত কুর্তে যান। তিনি তার তোলা ফুটেজগুলো দেখে স্বামীর নিজ শহর লা পোয়্যাঁত কুর্ত দেখতে যাওয়া প্যারিসের এক দম্পতির গল্প নিয়ে একটি চলচ্চিত্রের জন্য একটি ক্যামেরা ভাড়া করেন। ভারদা নিজের সহযোগিতা প্রতিষ্ঠান গঠন করেন এবং নির্মাণ শুরু করেন। ছবিটির নির্মাণব্যয় ছিল খুবই অল্প, $১৪,০০০ নির্মাণব্যয়ের ছবিটি সে সময়ে নির্মিত অন্য যে কোন চলচ্চিত্রের নির্মাণব্যয়ের এক চতুর্থাংশ ছিল। চলচ্চিত্রটি নির্মাণকালে কোন অভিনয়শিল্পী ও কলাকুশলীকে পারিশ্রমিক প্রদান করা হয়নি।
চলচ্চিত্রটি ১৯৫৫ সালের মে মাসে কান চলচ্চিত্র উৎসবে প্রদর্শিত হয়। ১৯৫৬ সালে প্যারিসের স্টুডিও পারনাসে ছবিটির উদ্বোধনী প্রদর্শনী হয়। এটি জঁ ভিগোর প্রামাণ্যচিত্র "আ প্রপো দ্য নিস" (১৯৩০)-এর সাথে প্রদর্শিত হয়। ক্রাইটেরিয়ন কালেকশন ১ বাক্স-সেটে চলচ্চিত্রটির ৪ ডিভিডি রিজিয়ন প্রকাশ করে।
তেজখালী ইউনিয়ন

তেজখালী বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
তেজখালী ইউনিয়নের আয়তন ৩,৩৩৬ একর (১৩.৫০ বর্গ কিলোমিটার)।
২০১১ সালের আদমশুমারি অনুযায়ী তেজখালী ইউনিয়নের মোট জনসংখ্যা ২১,৮৯৩ জন। এর মধ্যে পুরুষ ১০,০৪৮ জন এবং মহিলা ১১,৮৪৫ জন। মোট পরিবার ৪,৪৩৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৬২২ জন।
বাঞ্ছারামপুর উপজেলার উত্তর-পূর্বাংশে তেজখালী ইউনিয়নের অবস্থান। এ ইউনিয়নের দক্ষিণে দড়িকান্দি ইউনিয়ন ও ছয়ফুল্লাকান্দি ইউনিয়ন; পশ্চিমে পাহাড়িয়াকান্দি ইউনিয়ন; উত্তরে পাহাড়িয়াকান্দি ইউনিয়ন ও নবীনগর উপজেলার ছলিমগঞ্জ ইউনিয়ন এবং পূর্বে নবীনগর উপজেলার বড়িকান্দি ইউনিয়ন, ছলিমগঞ্জ ইউনিয়ন ও শ্যামগ্রাম ইউনিয়ন অবস্থিত।
তেজখালী ইউনিয়ন বাঞ্ছারামপুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী তেজখালী ইউনিয়নের সাক্ষরতার হার ৪৪.২%।
তিতাস নদী
বিষ্ণুরামপুর বাজার
১। বিষ্ণুরামপুর বড় ব্রিজ=
২। ক্বারী শাহ মাজার
৩। রহুল আমিন শাহ মাজার
পাহাড়িয়াকান্দি ইউনিয়ন

পাহাড়িয়াকান্দি বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
পাহাড়িয়াকান্দি ইউনিয়নের আয়তন ২,২২৫ একর (৯ বর্গ কিলোমিটার)।
২০১১ সালের আদমশুমারি অনুযায়ী পাহাড়িয়াকান্দি ইউনিয়নের মোট জনসংখ্যা ১৫,২০১ জন। এর মধ্যে পুরুষ ৬,৮৩৩ জন এবং মহিলা ৮,৩৬৮ জন। মোট পরিবার ৩,০২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৮৮ জন।
বাঞ্ছারামপুর উপজেলার উত্তরাংশে পাহাড়িয়াকান্দি ইউনিয়নের অবস্থান। এ ইউনিয়নের পশ্চিমে দরিয়াদৌলত ইউনিয়ন, দক্ষিণে ছয়ফুল্লাকান্দি ইউনিয়ন ও তেজখালী ইউনিয়ন, পূর্বে তেজখালী ইউনিয়ন ও নবীনগর উপজেলার বড়িকান্দি ইউনিয়ন এবং উত্তরে মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন অবস্থিত।
পাহাড়িয়াকান্দি ইউনিয়ন বাঞ্ছারামপুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী পাহাড়িয়াকান্দি ইউনিয়নের সাক্ষরতার হার ৩২.৯%।
বর্তমান চেয়ারম্যান: জনাব গাজীউর রহমান।
দরিয়াদৌলত ইউনিয়ন

দরিয়াদৌলত বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
দরিয়াদৌলত ইউনিয়নের আয়তন ৪,৯৫৯ একর (২০.০৭ বর্গ কিলোমিটার)।
২০১১ সালের আদমশুমারি অনুযায়ী দরিয়াদৌলত ইউনিয়নের মোট জনসংখ্যা ২৫,৩৮৪ জন। এর মধ্যে পুরুষ ১১,৭৫০ জন এবং মহিলা ১৩,৬৩৪ জন। মোট পরিবার ৫,২৯০টি। জনসংখ্যার ঘনত্ব প্রতি বর্গ কিলোমিটারে প্রায় ১,২৬৫ জন।
বাঞ্ছারামপুর উপজেলার উত্তরাংশে দরিয়াদৌলত ইউনিয়নের অবস্থান। এ ইউনিয়নের পশ্চিমে সোনারামপুর ইউনিয়ন ও বাঞ্ছারামপুর পৌরসভা, দক্ষিণে ছলিমাবাদ ইউনিয়ন, পূর্বে ছয়ফুল্লাকান্দি ইউনিয়ন ও পাহাড়িয়াকান্দি ইউনিয়ন এবং উত্তরে মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন অবস্থিত।
দরিয়াদৌলত ইউনিয়ন বাঞ্ছারামপুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী দরিয়াদৌলত ইউনিয়নের সাক্ষরতার হার ১০০%।
★মাধ্যমিক বিদ্যালয় :
★সরকারি প্রাথমিক বিদ্যালয় :
★কিন্ডারগার্ডেন :
★মাদ্রাসা :
আর বাঞ্ছারামপুর থেকে মরিচাকান্দি
পর্যন্ত একটি সুন্দর রাস্তা রয়েছে মাঝমাঝি দরিয়াদৌলত কদমতুলী গ্ৰাম .
১।দরিয়াদৌলত বাজার
২।কালাইনগর বাজার
৩।কদমতুলি বাজার
৪।মরিচাকান্দি বাজার
আদর্শ গ্রাম হিসেবে বলা যায় দরিয়াদৌলত গ্ৰামকে এটি বাঞ্ছারামপুর মধ্যে একটি পুরাতন ইউনিয়ন এখানকার মানুষ অনেক ভালো হয়ে থাকে এখানে একটি স্কুল রয়েছে যেটিকে বলা হয় আব্দুল গনি উচ্চ বিদ্যালয় একটি পুরাতন উচ্চ বিদ্যালয়
সোনারামপুর ইউনিয়ন

সোনারামপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
সোনারামপুর ইউনিয়নের আয়তন ৫,২৪৭ একর (২১.২৩ বর্গ কিলোমিটার)।
২০১১ সালের আদমশুমারি অনুযায়ী সোনারামপুর ইউনিয়নের মোট জনসংখ্যা ২৬,৯৩০ জন। এর মধ্যে পুরুষ ১৩,০৬০ জন এবং মহিলা ১৩,৮৭০ জন। মোট পরিবার ৫,০২৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২৬৮ জন।
বাঞ্ছারামপুর উপজেলার উত্তর-পশ্চিমাংশে সোনারামপুর ইউনিয়নের অবস্থান। এ ইউনিয়নের পূর্বে দরিয়াদৌলত ইউনিয়ন, দক্ষিণে বাঞ্ছারামপুর পৌরসভা ও আইয়ুবপুর ইউনিয়ন, পশ্চিমে নরসিংদী জেলার নরসিংদী সদর উপজেলার চর দিঘলদী ইউনিয়ন এবং উত্তরে মেঘনা নদী ও নরসিংদী জেলার নরসিংদী সদর উপজেলার করিমপুর ইউনিয়ন ও আলোকবালী ইউনিয়ন অবস্থিত।
সোনারামপুর ইউনিয়ন বাঞ্ছারামপুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী সোনারামপুর ইউনিয়নের সাক্ষরতার হার ২৫%।
দ্যা রোজ অব ইংল্যান্ড (এলবাম)

দ্যা রোজ অব ইংল্যান্ড ব্রিটিশ গায়ক-গীতিকার নিক লো এর একটি অ্যালবাম, যা ১৯৮৫ সালে প্রকাশিত হয়। 
উল্লেখ না করা থাকলেও সমস্ত গান নিক লো এর।
দড়িকান্দি ইউনিয়ন

দড়িকান্দি বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
দড়িকান্দি ইউনিয়নের আয়তন ১,৯৬৮ একর (৭.৯৬ বর্গ কিলোমিটার)।
২০১১ সালের আদমশুমারি অনুযায়ী দড়িকান্দি ইউনিয়নের মোট জনসংখ্যা ১৪,২৭২ জন। এর মধ্যে পুরুষ ৬,৫৫৯ জন এবং মহিলা ৭,৭১৩ জন। মোট পরিবার ৩,০৫৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৯২ জন।
দড়িকান্দি ইউনিয়ন পূর্বে ছয়ফুল্লাকান্দি পূর্ব ইউনিয়ন নামে পরিচিত ছিল।
বাঞ্ছারামপুর উপজেলার পূর্বাংশে দড়িকান্দি ইউনিয়নের অবস্থান। এ ইউনিয়নের উত্তরে তেজখালী ইউনিয়ন, পশ্চিমে ছয়ফুল্লাকান্দি ইউনিয়ন, দক্ষিণে ফরদাবাদ ইউনিয়ন এবং পূর্বে নবীনগর উপজেলার রতনপুর ইউনিয়ন অবস্থিত।
দড়িকান্দি ইউনিয়ন বাঞ্ছারামপুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী দড়িকান্দি ইউনিয়নের সাক্ষরতার হার ৪৭%।
প্রাথমিক বিদ্যালয়ঃ
খাল্লা সরকারি প্রাথমিক বিদ্যালয় 
খাল্লা উত্তর-পশ্চিম পাড়া সরকারি বিদ্যালয় 
বাহাদুরপুর সরকারি প্রাথমিক বিদ্যালয় 
দরিকান্দি পশ্চিম সরকারি প্রাথমিক বিদ্যালয় 
দরিকান্দি মধ্যপাড়া সরকারি প্রাথমিক বিদ্যালয়
ইমামনগর সরকারি প্রাথমিক বিদ্যালয় 
গকুলনগর সরকারি প্রাথমিক বিদ্যালয় 
মাধ্যমিক বিদ্যালয়ঃ
খাল্লা উচ্চ বিদ্যালয়
দরিকান্দি বাড্ডা আসমাতুন্নেসা উচ্চ বিদ্যালয় 
উচ্চ মাধ্যমিক বিদ্যালয়ঃ
দরিকান্দি তাজুল ইসলাম আদর্শ কলেজ
দরিকান্দি ইউনিয়নের উত্তরে প্রবাহিত পুরনো তিতাস নদী।
খালঃ মরা খাল ও মরডাঙ্গী খাল
পুরনো তিতাস নদীর কৃষ্ণনগর মুখ থেকে দরিকান্দি ভোরের বাজার হয়ে খাল্লা গ্রামের দক্ষিণ পাশ্ব ঘেঁষে বাহাদুরপুর ডেপার বিল পর্যন্ত এবং ভোরের বাজার হতে পূর্ব দিকে ইমামনগর দিয়ে গিয়ে বিশারার কাছে মিলিত হয় দরিকান্দির একমাত্র খাল। যা লোকমুখে "মরা খাল" নামে বর্তমানে পরিচিত, এবং খাল্লা সাব বাড়ি হতে ভেলানগর বিল পর্যন্ত একটা খাল ছিল যেটি "মরডাঙ্গী" নামে পরিচিত। কৃষি কাজের প্রয়োজনে এই খাল দুটি খনন করেছিলেন খাল্লা গ্রামের কৃতি সন্তান আঃ বারী মাষ্টার। 
দড়িকান্দি ইউনিয়নে ভোরের বাজার, আনন্দ বাজার ও তিতাস বাজার নামে তিনটি বাজার রয়েছে।
১.খাল্লা হিজল তলা, ২. খাল্লা উত্তর-পশ্চিম পাড়া ৩.দরিকান্দি শান্তিনগর রোড, ৪.গকুলনগর আশুলিয়া রোড, ৫.দরিকান্দি মৌলভী বাড়ি
মির্জা মোঃ শফিকুল ইসলাম স্বপন
ছয়ফুল্লাকান্দি ইউনিয়ন

ছয়ফুল্লাকান্দি বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
ছয়ফুল্লাকান্দি ইউনিয়নের আয়তন ৩,৬৯৭ একর (১৪.৯৬ বর্গ কিলোমিটার)।
২০১১ সালের আদমশুমারি অনুযায়ী ছয়ফুল্লাকান্দি ইউনিয়নের মোট জনসংখ্যা ২৫,২৭১ জন। এর মধ্যে পুরুষ ১১,৫৬৯ জন এবং মহিলা ১৩,৭০২ জন। মোট পরিবার ৫,৩৪৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৮৯ জন।
ছয়ফুল্লাকান্দি ইউনিয়ন পূর্বে ছয়ফুল্লাকান্দি পশ্চিম ইউনিয়ন নামে পরিচিত ছিল।
বাঞ্ছারামপুর উপজেলার পূর্বাংশে ছয়ফুল্লাকান্দি ইউনিয়নের অবস্থান। এ ইউনিয়নের উত্তরে তেজখালী ইউনিয়ন; পশ্চিমে দরিয়াদৌলত ইউনিয়ন; দক্ষিণে ছলিমাবাদ ইউনিয়ন, রূপসদী ইউনিয়ন ও ফরদাবাদ ইউনিয়ন এবং পূর্বে দড়িকান্দি ইউনিয়ন অবস্থিত।
ছয়ফুল্লাকান্দি ইউনিয়ন বাঞ্ছারামপুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী ছয়ফুল্লাকান্দি ইউনিয়নের সাক্ষরতার হার ৪৪.১%।
প্রাথমিক বিদ্যালয়ঃ১৩ টি
উচ্চ বিদ্যালয়ঃ১টি (শাহ্ রাহাত আলী উচ্চ বিদ্যালয়)
মহাবিদ্যালয়ঃ১টি(শাহ রাহাত আলী মহাবিদ্যালয়)
জনাব মোঃ আমিনুল ইসলাম তুষার চেয়ারম্যান
বাঞ্ছারামপুর ইউনিয়ন

বাঞ্ছারামপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
বাঞ্ছারামপুর ইউনিয়নের আয়তন ৩,৫২১ একর (১৪.২৫ বর্গ কিলোমিটার)।
২০১১ সালের আদমশুমারি অনুযায়ী বাঞ্ছারামপুর ইউনিয়নের মোট জনসংখ্যা ২৯,৮১৯ জন। এর মধ্যে পুরুষ ১৪,১২০ জন এবং মহিলা ১৫,৬৯৯ জন। মোট পরিবার ৬,০৬৮টি। জনসংখ্যার ঘনত্ব প্রতি বর্গ কিলোমিটারে প্রায় ২,০৯৩ জন।
বাঞ্ছারামপুর ইউনিয়ন পূর্বে বাঞ্ছারামপুর উত্তর ইউনিয়ন নামে পরিচিত ছিল।
বাঞ্ছারামপুর উপজেলার মধ্যাংশে বাঞ্ছারামপুর ইউনিয়নের অবস্থান। এ ইউনিয়নের উত্তরে ও পশ্চিমে আইয়ুবপুর ইউনিয়ন, দক্ষিণে মানিকপুর ইউনিয়ন ও উজানচর ইউনিয়ন এবং পূর্বে বাঞ্ছারামপুর পৌরসভা অবস্থিত।
বাঞ্ছারামপুর ইউনিয়ন বাঞ্ছারামপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
প্রাথমিক বিদ্যালয় এবং কলেজ অনেক বাদ পরেছে 
২০১১ সালের আদমশুমারি অনুযায়ী বাঞ্ছারামপুর ইউনিয়নের সাক্ষরতার হার ৪৬.৬%।
প্রাথমিক বিদ্যালয়: ৭টি আরও হবে 
উচ্চ বিদ্যালয়: ১টি (ধারিয়ারচর হাজী ওমর আলী উচ্চ বিদ্যালয়)
কলেজ: ১টি (আলহাজ্ব নুরুল ইসলাম কলেজ)
ঢোল ভাঙ্গা নদী
আব্দুর রহিম
ক্লেও দ্য স্যাঁক আ সেত

ক্লেও দ্য স্যাঁক আ সেত (, ) হল আনিয়েস ভারদা পরিচালিত ১৯৬২ সালের ফরাসি বামপন্থী ধারার চলচ্চিত্র। ছবিতে দেখা যায় ফ্লোরেন্স "ক্লেও" ভিক্তোয়ার নামে একজন তরুণ গায়িকা ২১শে জুন বিকাল ৫টা থেকে ৬:৩০ পর্যন্ত তার মেডিক্যাল টেস্টের ফলাফলের জন্য বসে আছেন। চলচ্চিত্রটি অস্তিত্ব সম্পর্কিত কয়েকটি বিষয়বস্তু, যেমন - নৈতিকতা বিষয়ক আলোচনা, হতাশার ধারণা, ও অর্থপূর্ণ জীবনযাপনের চিত্র ধারণের জন্য উল্লেখযোগ্য। ছবিটি ফরাসি নারীবাদীদের জন্য গভীর নারীবাদী ধারণা তুলে ধরে এবং নারীদের কীভাবে দেখা হয়, বিশেষ করে ফরাসি সমাজে, তা নিয়ে প্রশ্ন তুলেছে। ছবিটি ১৯৬২ সালে অনুষ্ঠিত কান চলচ্চিত্র উৎসবে প্রদর্শিত হয়।
আইয়ুবপুর ইউনিয়ন, বাঞ্ছারামপুর

আইয়ুবপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
আইয়ুবপুর ইউনিয়নের আয়তন ৩,০৪৮ একর (১২.৩৩ বর্গ কিলোমিটার)।
২০১১ সালের আদমশুমারি অনুযায়ী আইয়ুবপুর ইউনিয়নের মোট জনসংখ্যা ২১,১৫৭ জন। এর মধ্যে পুরুষ ৯,৮২১ জন এবং মহিলা ১১,৩৩৬ জন। মোট পরিবার ৪,২২৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৭১৫ জন।
আইয়ুবপুর ইউনিয়ন পূর্বে বাঞ্ছারামপুর দক্ষিণ ইউনিয়ন নামে পরিচিত ছিল।
বাঞ্ছারামপুর উপজেলার পশ্চিমাংশে আইয়ুবপুর ইউনিয়নের অবস্থান। এ ইউনিয়নের দক্ষিণে মানিকপুর ইউনিয়ন ও বাঞ্ছারামপুর ইউনিয়ন, পূর্বে বাঞ্ছারামপুর ইউনিয়ন ও বাঞ্ছারামপুর পৌরসভা, উত্তরে সোনারামপুর ইউনিয়ন এবং পশ্চিমে মেঘনা নদী ও নারায়ণগঞ্জ জেলার আড়াইহাজার উপজেলার বিশনন্দী ইউনিয়ন অবস্থিত।
আইয়ুবপুর ইউনিয়ন বাঞ্ছারামপুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী আইয়ুবপুর ইউনিয়নের সাক্ষরতার হার ৩৩.৯%।
কড়ইকান্দি ফেরীঘাট হইতে সি.এন.জি যোগে যাওয়া যায়। উপজেলা পরিষদ হইতে সি.এন.জি, রিক্সা বা অন্য যে কোন যানবাহনে করেও যাওয়া যায়।
কী অ্যান্ড কা

কী অ্যান্ড কা () হল ২০১৬ সালে মুক্তিপ্রাপ্ত একটি ভারতীয় রোম্যান্টিক কমেডি চলচ্চিত্র। ছবিটির কাহিনিকার, পরিচালক ও প্রযোজক ছিলেন আর. বালকি। এই ছবিতে দেখা যায় এক তরুণ বিবাহিত যুগলকে, যাঁরা ভারতীয় সমাজে নারী ও পুরুষের উপর আরোপিত লিঙ্গভিত্তিক ভূমিকা পরিবর্তন করে পুরুষটি "স্ত্রী" ও তার গৃহিনী "স্বামী"র ভূমিকা গ্রহণ করেছেন। উক্ত স্ত্রী ও তাঁর স্বামীর ভূমিকায় অভিনয় করেন কারিনা কাপুর ও অর্জুন কপূর। ২০১৬ সালের ১ এপ্রিল ছবিটি সারা বিশ্বে মুক্তিলাভ করে। ২০ কোটি টাকা বাজেটে নির্মিত ছবিটির বিশ্বব্যাপী আয় ছিল ১০২ কোটি টাকারও বেশি।
২০১৫ সালের জুলাই মাসেই বালকি চিত্রনাট্য রচনার কাজ শেষ করে ফেলেন। ছবির শিরোনামটির উৎস হিন্দি ভাষায় "লড়কা" ("ছেলে") ও "লড়কী" ("মেয়ে") শব্দ দু-টির ভাষাগত লিঙ্গ বিভাজন থেকে। বালকি বলেন, "হিন্দিতে শুধু মানুষের লিঙ্গ হয় না, জড় পদার্থগুলিরও হয়। প্রত্যেককে এবং প্রত্যেকটি বস্তুকে নির্দিষ্ট শ্রেণিতে ফেলা হয়। কিন্তু এই ছবিটি [কিয়া ও কবীরের] বিয়ের মতোই দেখিয়ে দেয় যে, "কী অ্যান্ড কা"-এর ক্ষেত্রে লিঙ্গ কোনও গুরুতর বিষয়ই নয়।"
ছবির সাউন্ডট্র্যাক অ্যালবামের গানগুলিতে টি-সিরিজের লেবেলে মিত ব্রাদার্স সুরারোপ করেন। এছাড়া একটি গানে সুরারোপ করেন বালকি পরিচালিত ছবিগুলির নিয়মিত সুরকার ইলাইয়ারাজা। তিনিই ছবির নেপথ্য সংগীত রচনা করেন।
গান রচনা করেন কুমার, অমিতাভ ভট্টাচার্য ও সয়ীদ কাদরি। ২০১৬ সালের ২৫ ফেব্রুয়ারি ছবির সাউন্ডট্র্যাক মুক্তি পায়।
ক্যাথরিন ব্রেস

ক্যাথরিন ব্রেস (জন্ম ১৭ নভেম্বর ১৯৯৭) হলেন একজন স্কটিশ ক্রিকেটার। তিনি স্কটল্যান্ড জাতীয় মহিলা ক্রিকেট দলের হয়ে প্রথম খেলেন ২০১৭ সালের ফেব্রুয়ারিতে ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায়। ২০১৮ এর এপ্রিলে আবি আইতকেন এর পরিবর্তে তাকে দলের নতুন অধিনায়ক হিসাবে নিযুক্ত করা হয়।
২০১৮ সালের জুনে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলের অধিনায়ক ঘোষণা করা হয়। সে ৭ জুলাই ২০১৮ তারিখে স্কটল্যান্ডের হয়ে উগান্ডার বিপরীতে বিশ্ব টুয়েন্টি২০ বাছাইপর্ব খেলার সময় মহিলাদের টুয়েন্টি২০ আন্তর্জাতিক খেলায় অভিষেক করে। ২০১৮ এর জুলাইয়ে তাকে আইসিসি মহিলা গ্লোবাল ডেভেলপম্যান্ট স্কোয়াডে অন্তর্ভুক্ত করা হয়।
২০১৯ এর মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য স্কটল্যান্ড দলের অধিনায়ক হিসাবে মনোনীত হয়। ২০১৯ এর আগস্ট-এ ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতা খেলার জন্য স্কটল্যান্ড দলের অধিনায়ক নির্বাচিত হন। পাঁচ ম্যাচে ১৬৮ রান নিয়ে সে ছিল উক্ত প্রতিযোগিতার সেরা রান সংগ্রহকারী।
জাইর বলসোনারো

জাইর মেসিয়াজ বলসোনারু (, ; জন্ম ২১ মার্চ, ১৯৫৫) একজন ব্রাজিলীয় রাজনীতিবিদ এবং অবসরপ্রাপ্ত সামরিক কর্মকর্তা। তিনি ১ জানুয়ারি ২০১৯ তারিখ থেকে ব্রাজিলের ৩৮তম রাষ্ট্রপতি হিসাবে দায়িত্ব পালন করছেন। তিনি ১৯৯১ সাল থেকে ২০১৮ সাল পর্যন্ত রিউ দি জানেইরুর পক্ষ হতে ডেপুটি অফ চেম্বার হিসাবে নিযুক্ত ছিলেন। বর্তমানে তিনি রক্ষণশীল সোশ্যাল লিবারেল পার্টির সদস্য।
বলসোনারু সাঁউ পাউলু রাজ্যের উত্তর-পশ্চিম অঞ্চলের ছোট্ট শহর গ্লিকারিওতে জন্মগ্রহণ করেছিলেন। তিনি ১৯৭৭ সালে আগুলাহাস নেগ্রাস মিলিটারি একাডেমি থেকে স্নাতক ডিগ্রি অর্জন করে ব্রাজিলীয় সেনাবাহিনীর ফিল্ড আর্টিলারি এবং প্যারাসুটিস্ট গ্রুপে দায়িত্ব পালন করেছিলেন। তিনি ১৯৮৬ সালে জনসাধারণের কাছে পরিচিত হন, যখন তিনি সেনা অফিসারদের জন্য কম বেতনের সমালোচনা করে ভেজা ম্যাগাজিনের জন্য একটি নিবন্ধ লিখেছিলেন, তার পরে তাকে গ্রেপ্তার করা হয়েছিল এবং পনের দিনের জন্য আটক রাখা হয়েছিল। এক বছর পরে একই সাময়িকী তাকে সামরিক ইউনিটে বোমা হামলার পরিকল্পনা করার অভিযোগ এনেছিল, যা তিনি অস্বীকার করেছিলেন। প্রাথমিক দোষী সাব্যস্ত হওয়ার পরে, ১৯৮৮ সালে তিনি ব্রাজিলের সুপ্রিম মিলিটারি কোর্ট দ্বারা খালাস পেয়েছিলেন।
তিনি ১৯৮৮ সালে ক্যাপ্টেন পদে রিজার্ভ সেনাবাহিনীতে যোগ দিয়েছিলেন এবং খ্রিস্টান ডেমোক্র্যাটিক পার্টির সদস্য নির্বাচিত হয়ে একই বছর রিও ডি জেনেইরো সিটি কাউন্সিলের হিসাবে দায়িত্ব পালন করেছিলেন। বলসোনারু ১৯৯০ সালে কংগ্রেসের নিম্ন কক্ষে নির্বাচিত হন এবং পরবর্তী সময়ে ছয়বার পুনরায় নির্বাচিত হন।  কংগ্রেসম্যান হিসাবে তার ২-বছরের মেয়াদে তিনি জাতীয় রক্ষণশীলতার শক্ত সমর্থনের জন্য খ্যাতি অর্জন করেছিলেন।  তিনি সমকামী বিবাহ এবং সমকামিতা, গর্ভপাত, স্বীকৃতিমূলক পদক্ষেপ, মাদক উদারকরণ এবং ধর্মনিরপেক্ষতার সোচ্চারী ভূমিকা পালন করেন। বৈদেশিক নীতিতে তিনি মার্কিন যুক্তরাষ্ট্র এবং ইসরায়েলের সাথে ঘনিষ্ঠ সম্পর্কের পক্ষে পরামর্শ দিয়েছেন। ২০১৮ সালের রাষ্ট্রপতি নির্বাচনের সময়, তিনি অর্থনৈতিক উদার এবং বাজার-সমর্থনের নীতিগুলির পক্ষে ছিলেন।
ফারুক রশিদ চৌধুরী

ফারুক রশিদ চৌধুরী (জন্ম: ১০ সেপ্টেম্বর ১৯৩২) বাংলাদেশের একজন রাজনিতিবিদ। তিনি এরশাদের মন্ত্রিসভায় অর্থ প্রতিমন্ত্রী ও মৎস্য ও পশুসম্পদ প্রতিমন্ত্রী ছিলেন। সুনামগঞ্জ-৩ আসনের তিনি সদস্য সদস্য ছিলেন।
ফারুক রশিদ চৌধুরী ১০ সেপ্টেম্বর ১৯৩২ সালে তৎকালীন ব্রিটিশ ভারতের সিলেট শহরের দরগাহ গেইটটের রশীদ মঞ্জিলে জন্মগ্রহণ করেন। তার পৈতৃক নিবাস সুনামগঞ্জ জেলার দরগাপাশায়। তার বাবা আব্দুর রশীদ চৌধুরী ছিলেন অবিভক্ত ভারতের কেন্দ্রীয় বিধানসভার সদস্য এবং মা বেগম সিরাজুন্নেসা চৌধুরী ছিলেন পাকিস্তান জাতীয় পরিষদের সদস্য। তিনি হুমায়ূন রশীদ চৌধুরীর ছোট ভাই।
ফারুক রশিদ চৌধুরী এরশাদের মন্ত্রিসভায় অর্থ প্রতিমন্ত্রী ও মৎস্য ও পশুসম্পদ প্রতিমন্ত্রী ছিলেন।
তিনি সুনামগঞ্জ-৩ আসন থেকে ১৯৮৭ সালের উপনির্বাচনে বাংলাদেশের কমিউনিস্ট পার্টির হয়ে প্রথম সদস্য সদস্য নির্বাচিত হয়েছিলেন।
পরবর্তীতে জাতীয় পার্টিতে যোগ দেন। ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হয়ে সংসদ দ্বিতীয় সংসদ সদস্য নির্বাচিত হন।
১৯৯১ ও ১৯৯৬ সালের নির্বাচনে জাতীয় পার্টি থেকে অংশগ্রহণ করে পরাজিত হন।
দেওয়ান সামসুল আবেদিন

দেওয়ান শামসুল আবেদীন বাংলাদেশের একজন রাজনীতিবিদ। তিনি হাছন রাজার অধস্তন পুরুষ (প্র-পৌত্র)। সাবেক সিলেট-৩ (বর্তমানঃ সুনামগঞ্জ-৩) আসন থেকে তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।
দেওয়ান শামসুল আবেদীন সিলেট বিভাগের সুনামগঞ্জ জেলায় জন্মগ্রহণ করেন।
দেওয়ান শামসুল আবেদীন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে সাবেক সিলেট-৩ (বর্তমানঃ সুনামগঞ্জ-৩) আসন থেকে সংসদ সদস্য নির্বাচিত হয়েছিলেন। ১৯৯১ সালে সুনামগঞ্জ-৪ আসনে বাংলাদেশ জাতীয়তাবাদী দলের মনোনয়নে প্রতিদ্বন্দ্বিতা করে পরাজিত হন।
২০ নভেম্বর ২০২৩ সালে তিনি বাংলাদেশ জাতীয়তাবাদী দল (বিএনপি) ছেড়ে বাংলাদেশ জাতীয়তাবাদী আন্দোলনে (বিএনএম) যোগ দেন।
মহেন্দ্র রায়ের জমিদার বাড়ি

মহেন্দ্র রায়ের জমিদার বাড়ি বাংলাদেশ এর পটুয়াখালী জেলার বাউফল উপজেলায় অবস্থিত এক ঐতিহাসিক জমিদার বাড়ি। এটি মূলত ফরিদপুর জেলার বাইশরশি জমিদার বংশের কয়েকটি জমিদারীর মধ্যে একটি জমিদারী ছিল।
এই জমিদার বাড়ির প্রতিষ্ঠাতা ও ইতিহাস নিয়ে বিভিন্ন ধরনের মতামত রয়েছে। প্রায় ১৮০০ শতকে ব্রিটিশদের কাছ থেকে এই জমিদারী ক্রয় করেন দক্ষিণা রঞ্জন রায় আরেকটি মতে হরে কৃষ্ণ সাহা। যারা মূলত ফরিদপুর জেলার বাইশরশি জমিদার বংশধর। বাইরশি জমিদারদের কয়েকটি জমিদারীর মধ্যে এটি ছিল একটি। তবে এই জমিদার বাড়ির প্রতিষ্ঠাতা যিনিই হোন না কেন? মূলত উক্ত জমিদার বংশের জমিদার মহেন্দ্র রায় ও রাজেন্দ্র রায় চৌধুরীর বাড়ি হিসেবে বাড়িটি সকলের কাছে পরিচিত।
প্রায় ২২ একর জায়গা নিয়ে এই জমিদার বাড়িটি প্রতিষ্ঠিত। এখানে মোট দুটি ভবন, নাটঘর, কাছারিঘর, বাড়ির প্রবেশদ্বার ও ২টি পুকুর। একটি পুকুর ছিল পানি পান করার জন্য। আর আরেকটি ছিল সকল ব্যবহারের জন্য।
মোটামুটি এখনো বেশ ভালো অবস্থায় রয়েছে জমিদার বাড়ির সকল স্থাপনা। ভালো থাকার কারণ হলো জমিদার বাড়ির প্রত্যেকটি ভবনই সরকারি বিভিন্ন অফিস হিসেবে ব্যবহৃত হচ্ছে।
ইউনিভার্সিটি অফ ক্যালিফোর্নিয়া মিউজিয়াম অফ প্যালিয়ন্টোলজি

ইউনিভার্সিটি অফ ক্যালিফোর্নিয়া মিউজিয়াম অফ প্যালিয়ন্টোলজি ( ইউসিএমপি ) হল একটি প্যালেওন্টোলজি যাদুঘর যা ক্যালিফোর্নিয়া বিশ্ববিদ্যালয়ের বার্কলে ক্যাম্পাসে অবস্থিত।
জাদুঘরটি ভ্যালি লাইফ সায়েন্সেস বিল্ডিং (ভিএলএসবি) এর মধ্যে রয়েছে, এর ডিজাইন করেছেন জর্জ ডাব্লিউ কেলহাম এবং ১৯৩০ সালে এটি সম্পন্ন করেছেন। এর সংগ্রহগুলি মূলত গবেষণার উদ্দেশ্যে এবং এটি জনসাধারণের প্রবেশযোগ্য নয়। সংগ্রহশালা থেকে সীমিত সংখ্যক জীবাশ্ম ভিএলএসবিতে প্রদর্শিত হয়। যদিও এটি বার্কলে ক্যাম্পাসে অবস্থিত, জাদুঘরটি রাজ্যজুড়ে সংগ্রহ করা জীবাশ্ম সংরক্ষণের প্রাথমিক এলাকা।এর আশেপাশের অঞ্চল থেক আসল জীবাশ্মগুলো সংগৃহীত হয়েছে সেগুলো ১৮৬০-১৮৬৭ সাল পর্যন্ত ক্যালিফোর্নিয়া ভূতাত্ত্বিক জরিপের অংশ হিসাবে জড়ো হয়েছিল।
ইউনিভার্সিটি অফ ক্যালিফোর্নিয়া মিউজিয়াম অফ প্যালিয়ন্টোলজি হলো প্রথম যাদুঘর ১৯৯০ খ্রিঃ এর আগে যার নিজস্ব একটি ওয়েবসাইট ছিল।ভাল ইন্টারনেট সংযোগের ফলে এটি একটি প্রযুক্তি ভিত্তিক বিশ্ববিদ্যালয়ে অবস্থান তৈরি করে।এই সাইটটি দৃষ্টি আকর্ষণীয় গ্রাফিক্স ব্যবহারের জন্য প্রশংসা পেয়েছে, পাঁচবার ওয়েববি অ্যাওয়ার্ডের জন্য মনোনীত হয়েছিল এবং স্মিথসোনিয়ান ইনস্টিটিউশন থেকে পদক পেয়েছিল। এটি একটি ভুল নামে হলেও, "ডিপ ইমপ্যাক্ট" মুভিতে এটি একটি ক্যামিওর উপস্থিতি ছিল। 
অ্যানি মন্টগা আলেকজান্ডার যাদুঘরের প্রথম স্থপতি এবং তিনি কিছু প্রাথমিক অভিযানের নেতৃত্ব দিয়েছিলেন। 
অনেক উল্লেখযোগ্য জীবাশ্মবিদ ইউসিএমপিতে কর্মী হিসাবে কাজ করেছেন। প্রতিটি নামের পরে দেওয়া তারিখগুলি নির্দেশ করে যে ব্যক্তিটি কখন বিশ্ববিদ্যালয়ের অনুষদের অংশ ছিল বা যাদুঘরে কাজ করছিল।
কুমুদরঞ্জন মল্লিক

কুমুদরঞ্জন মল্লিক (১ মার্চ ১৮৮৩ — ১৪ ডিসেম্বর ১৯৭০) ছিলেন বাংলার রবীন্দ্রযুগে স্বনামধন্য পল্লীপ্রেমী কবি ও শিক্ষাবিদ।
কবি কুমুদরঞ্জন মল্লিক ১৮৮৩ সালের ১ মার্চ (১২৮৯ বঙ্গাব্দের ১৯ ফাল্গুন) অবিভক্ত বাংলার (বর্তমানের পশ্চিমবঙ্গের) পূর্ব বর্ধমান জেলার কোগ্রামে (বর্তমানে কুমুদগ্রাম) মাতুলালয়ে জন্মগ্রহণ করেন। তার পৈতৃক নিবাস ছিল একই জেলার বৈষ্ণবতীর্থ শ্রীখন্ড গ্রামে৷ পিতা পূর্ণচন্দ্র মল্লিক ছিলেন কাশ্মীর রাজসরকারের উচ্চপদস্থ কর্মকর্তা। মাতা ছিলেন সুরেশকুমারী দেবী।
কুমুদরঞ্জন ১৯০১ খ্রিস্টাব্দে এন্ট্রান্স, ১৯০৩ খ্রিস্টাব্দে কলকাতার রিপন কলেজ বর্তমানে সুরেন্দ্রনাথ কলেজ থেকে এফ.এ. এবং ১৯০৫ সালে বঙ্গবাসী কলেজ থেকে বি.এ. পাস করেন ও "বঙ্কিমচন্দ্র সুবর্ণপদক" প্রাপ্ত হন।
এখনকার পূর্ব বর্ধমান জেলার মাথরুন নবীনচন্দ্র বিদ্যায়তন-এর প্রধানশিক্ষক হিসাবে তিনি কর্মজীবন শুরু করেন। ১৯৩৮ খ্রিষ্টাব্দে অবসর গ্রহণ করেন। প্রসঙ্গত উল্লেখনীয় এই যে, বাংলার বিদ্রোহী কবি কাজী নজরুল ইসলাম ঐ বিদ্যালয়ে পড়তেন, তাঁর ছাত্র ছিলেন।বড়ো স্কুল।
বাল্যকাল থেকেই কুমুদরঞ্জনের কবিত্বশক্তির বিকাশ ঘটে। কবির গ্রামের পাশ দিয়েই বয়ে গেছে অজয় ও কুনুর নদী। এই গ্রাম আর নদীই হল কবির মুখ্য প্রেরণা। কবিতায় নির্জন গ্রামজীবনের সহজ-সরল রূপ তথা নিঃস্বর্গ প্রেম চমৎকারভাবে ফুটে উঠেছে। পল্লী-প্রিয়তার সঙ্গে বৈষ্ণবভাবনা যুক্ত হয়ে তার কবিতার ভাব ও ভাষাকে স্নিগ্ধতা ও মাধুর্য দান করেছে। 'কপিঞ্জল' ছদ্মনামে তিনি "চুন ও কালি" নামে ব্যঙ্গকাব্য রচনা করেন।
তার উল্লেখযোগ্য প্রকাশিত  কাব্যগ্রন্থগুলি হলঃ
তার অপ্রকাশিত কাব্যগ্রন্থটি হল 'গরলের নৈবেদ্য'। এটি সোমনাথ মন্দির সম্পর্কিত ১০৮ টি কবিতার সংকলন হিসাবে প্রকাশ।  
বাংলাদেশের কবি-সাহিত্যিকদের প্রতিষ্ঠান -'সাহিত্যতীর্থ' এর তীর্থপতি ছিলেন। কলকাতা বিশ্ববিদ্যালয় তাকে 'জগত্তারিণী স্বর্ণপদক' দিয়ে সম্মান জানায়। ১৯৭০ খ্রিষ্টাব্দে ২১ এপ্রিল ভারত সরকার তাকে 'পদ্মশ্রী' উপাধিতে ভূষিত করে।
তার সম্পর্কে রবীন্দ্রনাথ বলেছিলেন- 
কবি কুমুদরঞ্জন মল্লিক প্রবেশিকা পরীক্ষা দেওয়ার সময় ১৯০০ খ্রিস্টাব্দে সতের বৎসর বয়সে শ্রীখণ্ডবাসী যুগলকিশোর রায়ের দ্বিতীয়া কন্যা সিন্ধুবালাকে বিবাহ করেন। তাদের সাত পুত্র ও তিন কন্যা। পুত্রেরা-জ্যোৎস্নানাথ, সরিৎনাথ, জগন্নাথ, রেবতীনাথ, পৃথ্বীনাথ, কৌশম্বীনাথ ও কণিষ্কনাথ। কণিষ্কনাথ এক বৎসর বয়সে মারা যায়। কন্যারা-বাসন্তী, পুলমা ও অঞ্জলি। কবিপুত্ররা পিতার কাছে শিক্ষা নিয়ে সকলেই কৃতি ও উচ্চপদে প্রতিষ্ঠিত হন। কবি ১৯৭০ সালের ১৩ ডিসেম্বর জ্যোস্নানাথের গৃহপ্রবেশের পূজারদিন কলকাতা আসেন এবং পরদিন ১৪ ডিসেম্বর দ্বিতীয় পুত্র ডা.সরিৎনাথের বালিগঞ্জের বাসায় হৃদরোগে আক্রান্ত হয়ে পরলোক গমন করেন।
জিন্স (চলচ্চিত্র)

জিন্স () হচ্ছে ১৯৯৮ সালে মুক্তিপ্রাপ্ত তামিল ভাষার প্রণয়ধর্মী চলচ্চিত্র যেটি এস শঙ্কর রচনা এবং পরিচালনা করেছিলেন; প্রযোজক ছিলেন অশোক অমৃতরাজ এবং মুরালী মনোহর। চলচ্চিত্রটিতে অভিনয় করেছিলেন প্রশান্ত, ঐশ্বর্যা রাই, নছর, রাজু সুন্দর, রাধিকা শরৎকুমার এবং লক্ষ্মী। এ আর রহমান চলচ্চিত্রটির সঙ্গীত পরিচালক ছিলেন, অশোক কুমার ছিলেন চিত্রগ্রাহক এবং বি লেনিন এবং ভি টি বিজয়ন ছিলেন সম্পাদক।
১৯৯৮ সালের এপ্রিল মাসের ২৪ তারিখ চলচ্চিত্রটি মুক্তি পায়। চলচ্চিত্রটি তখনকার সময়ের অন্যতম বেশি বাজেটওয়ালা তামিল চলচ্চিত্র ছিলো। চলচ্চিত্রটি তার সাফল্যের কারণে হিন্দি এবং তেলুগু সংস্করণে অনুবাদ পেয়েছিলো। চলচ্চিত্রটির গানগুলোর সুরকার এ আর রহমান শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল পেয়েছিলেন।
গুলজার আহমদ চৌধুরী

গুলজার আহমদ চৌধুরী বাংলাদেশি রাজনিতিবিদ ও মুক্তিযুদ্ধের সংগঠক যিনি সুনামগঞ্জ-৩ আসনের সংসদ সদস্য ছিলেন।
গুলজার আহমদ ১৯৩৭ সালে সুনামগঞ্জের দিরাইয়ের হাতিয়া গ্রামে জন্মগ্রহণ করেন। তার স্ত্রী সৈয়দা জেবুনেছা খাতুন কিশোরী মোহন বালিকা বিদ্যালয়ের শিক্ষক ছিলেন। গুলজার দম্পতি এক ছেলে ও দুই কন্যা।
তিনি জগন্নাথপুর উচ্চ বিদ্যালয় থেকে ১৯৫৬ সালে মেট্রিক পরীক্ষা পাশ করে সুনামগঞ্জ কলেজে ভর্তি হন। তার রাজনৈতিক কর্মকাণ্ডের ফলে তৎকালীন সরকারী (মুসলিমলীগ) আদেশে তিনি কলেজ থেকে বহিস্কৃত হন এবং ১৯৫৮ সালে তিনি কারাগার থেকে পরীক্ষা দিয়ে আই.এ পাশ করেন। ১৯৬৩ সালে তিনি এম সি কলেজে ভর্তি হন। ১৯৬৪ সালে তিনি বি.এ পরীক্ষা দিয়ে রাজনীতিতে বেশী সক্রিয় থাকায় অকৃতকার্য হলে ১৯৬৬ সালে তিনি মাদারীপুর সরকারি কলেজ থেকে বি.এ পাশ করেন এবং পরে ঢাকা বিশ্ববিদ্যালয়ের আইন বিভাগে ভর্তি হন তবে কোন পরীক্ষা দেন নি।
গুলজার আহমদ স্কুল জীবন থেকে রাজনীতি শুরু করেন। ১৯৬২ সালে সিলেটে সামরিক আইন বিরোধী আন্দোলন সংগঠনে অত্যন্ত বলিষ্ট ভূমিকা পালন করেন। ১৯৬৩ সালে সিলেট জেলা ছাত্র ইউনিয়নের সাধারণ সম্পাদক ও পরবর্তীতে ১৯৬৩ সালে তিনি এই সংগঠনের সভাপতি নির্বাচিত হন। তিনি ১৯৬৫ সালে ছাত্র ইউনিয়নের কেন্দ্রীয় সম্মেলনে কাউন্সিল অধিবেশনে সভাপতিত্ব করেন। তার সভাপতিত্বে সাবেক মন্ত্রী মতিয়া চৌধুরী সভাপতি ও সাইফ উদ্দিন আহমদ মানিক ছাত্র ইউনিয়ন কেন্দ্রীয় কমিটির সাধারণ সম্পাদক নির্বাচিত হন। ১৯৬৬-৬৯ সালে তিনি সিলেট মহকুমা ন্যাপের সাধারণ সম্পাদক ও জেলা কমিটির যুগ্ম সম্পাদক নির্বাচিত হন। তিনি প্রথমে ন্যাশনাল আওয়ামী পার্টির সাংগঠনিক সম্পাদক, পরে যুগ্ম সম্পাদক হিসেবে কাজ করেন।
১৯৭১ সালে তিনি মুক্তিযুদ্ধের অন্যতম সংগঠক ছিলেন। মুক্তিযুদ্ধ চলাকালে তিনি মেঘালয়ের “বালাট ইয়থ” ক্যাম্পের প্রধান হিসাবে কাজ করেন। মুক্তিযুদ্ধ পরবর্তীকালে ১৯৭২ থেকে ১৯৯৫ সাল পর্যন্ত তিনি ছিলেন সিলেট জেলা ন্যাপের সাধারণ সম্পাদক। ১৯৭৫ সালে ‘বাকশাল’ গঠিত হলে তিনি ‘বাকশালে’ যোগ দেন। পরে ন্যাপ ভেঙে যায় এবং গণতন্ত্রী পার্টি গঠিত হলে তিনি গণতন্ত্রী পার্টির রাজনীতির সাথে যুক্ত ছিলেন। ১৯৯৫ সালে তিনি বিএনপিতে যোগদান করে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে সুনামগঞ্জ-৩ আসন থেকে সংসদ সদস্য নির্বাচিত হয়েছিলেন। এর পর আর রাজনীতিতে সক্রিয় ছিলেন না।
গুলজার আহমদ চৌধুরী ২৬ নভেম্বর ২০১৯ সালে ঢাকায় মৃত্যুবরণ করেন।
জয়কুমার জমিদার বাড়ি

জয়কুমার জমিদার বাড়ি বাংলাদেশ এর ব্রাহ্মণবাড়িয়া জেলার নাসিরনগর উপজেলায় অবস্থিত এক ঐতিহাসিক জমিদার বাড়ি।
প্রায় ১৮৮০ শতকের দিকে এই জমিদার বংশ ও জমিদার বাড়িটি প্রতিষ্ঠিত হয়। তবে কার দ্বারা এই জমিদার বংশ ও বাড়ির গোড়াপত্তন তার কোনো সঠিক তথ্য জানা যায়নি।
ব্রাহ্মণবাড়িয়া জেলার নাসিরনগর উপজেলায় বুড়িশ্বর ইউনিয়ন এর বুড়িশ্বর গ্রামের উত্তরে অবস্থিত, যা বড়বাড়ি নামে পরিচিত।
দেবী শ্রী প্রসাদ

দেবী শ্রী প্রসাদ (জন্ম:২ আগস্ট ১৯৭৯) হচ্ছন একজন ভারতীয় সংগীত সুরকার, গীতিকার, গায়ক, চিত্রগ্রাহক এবং পরিচালক। তিনি দক্ষিণ ভারতীয় চলচ্চিত্র শিল্পে বিশেষত তেলুগু ও তামিল চলচ্চিত্রে তার কাজের জন্য সবচেয়ে বেশি পরিচিত। তিনি আটটি ফিল্মফেয়ার পুরস্কার জিতেছেন, এরমধ্যে সাতটি শ্রেষ্ঠ সংগীত পরিচালক এর জন্য ফিল্মফেয়ার পুরস্কার দক্ষিণ ও একটি বিশেষ জুরি পুরস্কার, সংগীত পরিচালক এর জন্য পাঁচটি সিনেএমএএ পুরস্কার এবং সেরা সংগীত পরিচালকের জন্য একটি নন্দী পুরস্কার। দেবী তেলুগু "কুমারী ২১এফ" চলচ্চিত্রের একটি গানের চিত্রগ্রহণও করেছিলেন। ২০১৯ সাল পর্যন্ত, তিনি ১০০টিরও বেশি চলচ্চিত্রের জন্য সংগীত সুর করেছেন।
শহীদ (ক্যাপ্টেন) এম. মনসুর আলী জাতীয় হ্যান্ডবল স্টেডিয়াম

শহীদ (ক্যাপ্টেন) এম. মনসুর আলী "জাতীয় হ্যান্ডবল স্টেডিয়াম" ২০১০ সালে উদ্বোধন হওয়া বাংলাদেশের প্রথম হ্যান্ডবল খেলার বিশেষায়িত স্টেডিয়াম। স্টেডিয়ামটি পল্টন ময়দানের উত্তর-পূর্ব কোনে বঙ্গবন্ধু জাতীয় স্টেডিয়ামের পূর্ব প্রবেশদ্বারের পাশে অবস্থিত। জাতীয় ও বাংলাদেশে অনুষ্ঠিত হওয়া আন্তর্জাতিক হ্যান্ডবল প্রতিযোগিতা সমূহ এই স্টেডিয়ামে অনুষ্ঠিত হয়। এছাড়াও এই স্টেডিয়ামে কুস্তি, ইনডোর হকি, ফুটসাল অনুশীলন এবং রোলবল খেলা আয়োজিত হয়েছে। স্টেডিয়ামটি ২০১৭ রোলবল বিশ্বকাপ-এর ভেন্যু ছিল। বাংলাদেশের সাবেক প্রধানমন্ত্রী শহীদ (ক্যাপ্টেন) এম. মনসুর আলী'র নামে নামকরণ করা এই স্টেডিয়ামটি জাতীয় ক্রীড়া পরিষদের অধিভূক্ত এবং বাংলাদেশ হ্যান্ডবল ফেডারেশনের তত্ত্বাবধায়নে রয়েছে। ২০২১ সালে জামালপুরে মির্জা আজম হ্যান্ডবল স্টেডিয়াম প্রতিষ্ঠার আগ পর্যন্ত এটি দেশের একমাত্র হ্যান্ডবল ভেন্যু ছিল। 
২০১০ সালে জাতীয় ক্রীড়া পরিষদ হ্যান্ডবলের জন্য বিশেষায়িত খেলার আয়োজনস্থল বানানোর জন্য পল্টনের ভিতরে জমি নির্ণয় ও নির্মাণ শুরু করে। ২ কোটি টাকা খরচে নির্মাণ শেষ হয়। একইবছর ৩০ অক্টোবর সংস্কারকৃত শহীদ তাজউদ্দিন আহমদ ইনডোর স্টেডিয়াম ও মোহাম্মদ আলী বক্সিং স্টেডিয়ামের সাথে এটির উদ্বোধন করা হয়। ২০১৬ সালে সংস্কার করে স্টেডিয়ামের সাথে খেলোয়াড়দের জন্য ডরমেটরি যুক্ত করা হয়। ২০১৮ সালে নতুন গ্যালারি নির্মাণ, অনুশীলন মাঠ সংস্কার, জিমনেসিয়াম তৈরি, সৌরবিদ্যুৎ স্থাপনের প্রকল্প নেয়া হয়। এই আধুনিকায়ন প্রকল্পে তিন কোটি ৩৫ লাখ ৮২ হাজার টাকা বরাদ্দের প্রস্তাবনা ছিল।
স্টেডিয়ামটি আয়তাকার। মূল হ্যান্ডবল মাঠটি কংক্রিট নির্মিত এবং ম্যাট আবৃত। উত্তর ও দক্ষিণ পাশে দুইতলা হতে দর্শক আসনসারি শুরু হয়েছে। স্টেডিয়ামে খেলোয়াড়দের ড্রেসিং রুম, ডরমেটরি ও রক্ষণাবেক্ষণের বিভিন্ন সরঞ্জাম রাখার ঘর, অফিস কক্ষ রয়েছে। স্টেডিয়ামের ছাদ ঢেউ খেলানো প্লাস্টিকের টিন দিয়ে আবৃত। স্টেডিয়ামের দুইতলা হতে দর্শকদের আসন সারি শুরু হয়েছে। স্টেডিয়ামটি আসন সংখ্যা অনুযায়ী ৪০০ জন দর্শক ধারণ করতে পারে।
স্টেডিয়ামটি উদ্বোধন হওয়ার পর হতে বছর জুড়ে নিয়মিত ও আন্তর্জাতিক হ্যান্ডবল প্রতিযোগিতা আয়োজন নিয়ে ব্যস্ত রয়েছে। নিয়মিত আয়োজন গুলি হচ্ছে-
সামাজিক উদ্বেগমূলক ব্যাধি

সামাজিক দূর্ভীতি ব্যাধি হলো এক জাতীয় উদ্বেগজনিত মানসিক সমস্যা যা আক্রান্ত ব্যক্তিদের মাঝে সামাজিক ভীতি সৃষ্টির মাধ্যমে তাদের প্রতিদিনকার জীবনে যথেষ্ট সংকট ও প্রতিবন্ধকতার তৈরী করে। একে ইংরেজিতে "সোশ্যাল অ্যাংজাইটি ডিজর্ডার" (Sociaol Anxiety Disorder, সংক্ষেপে SAD) এই সমস্যায় আক্রান্ত ব্যক্তিদের সামাজিক ভীতি আরো প্রকট হয়ে উঠে, যখন তাদের নিয়ে কেউ নেতিবাচক মূল্যায়ন বা সামান্য সমালোচনাও শুরু করে দেয়।
এই সমস্যায় আক্রান্ত ব্যক্তিদের শারীরিক উপসর্গের মধ্যে লজ্জায় রক্তিম হয়ে উঠা, অতিরিক্ত ঘামা, কাঁপুনি, বুক ধড়ফড়ানি এবং বমিভাব অন্তর্ভুক্ত। পাশাপাশি দ্রুত কথা বলার সময় তোতলামির সমস্যাও থাকতে পারে। এছাড়া তীব্র ভীতি ও অস্বস্তিতেও অনেকে অত্যাতঙ্ক আক্রমণ দ্বারা আক্রান্ত হয়। এই সমস্যা থেকে রেহাই পেতে অনেকে মদ এবং বিশেষজ্ঞ ডাক্তারের পরামর্শ ছাড়াই নিজে নিজে ঔষুধ সেবন করে; যা পরবর্তীতে তাদের মাঝে মদ্যাসক্তি ও স্বল্পাহার এবং অতি-আহারের মতো ব্যাধি তৈরী করে। আইসিডি-১০ এর মানদন্ড অনুসারে, সামাজিক দূর্ভীতি ব্যাধির মূল মানদন্ডগুলো হলো - অন্যদের মনযোগের কেন্দ্রীভূত হওয়ার ভয়, লজ্জাজনক পরিস্থিতির সম্মুখীন হওয়ার আশঙ্কা, অন্যদের এড়িয়ে চলা এবং অন্যান্য উদ্বেগজনিত উপসর্গসমূহ চিহ্নিত।
সামাজিক দূর্ভীতি ব্যাধির মূল চিকিৎসা হলো সংজ্ঞানাত্মক আচরণীয় চিকিৎসা (কগনিটিভ বিহেভিরিয়াল থেরাপি, সংক্ষেপে সিবিটি) (এক জাতীয় পরামর্শভিত্তিক চিকিৎসা) যা রোগীর চিন্তার ধরন এবং উদ্বেগের ফলে যে শারীরিক প্রতিক্রিয়াগুলো হয়, তার পরিবর্তন সাধন করে। এছাড়া উক্ত পরামর্শভিত্তিক চিকিৎসার পাশাপাশি ঔষধের মধ্যে "নৈর্বাচনিক সেরোটোনিন পুনঃগ্রহণ নিরোধক" (সিলেক্টিভ সেরোটোনিন রিআপটেইক ইনহিবিটর', সংক্ষেপে এস.এস.আর.আই) (এক জাতীয় বিষন্নতা-নিরোধক ঔষধ)-ও দেওয়া হয় যা রোগ নিরাময়ে কার্যকরী ভূমিকা পালন করে। মূলত ১৯৯৯ সাল থেকে চিকিৎসার জন্য ওষুধের অনুমোদন এবং বিপণনের মাধ্যমেই সামাজিক দূর্ভীতি ব্যাধির প্রতি নজর উল্লেখযোগ্য হারে বেড়েছে।
পল্লীশ্রী ডিগ্রী কলেজ

পল্লীশ্রী ডিগ্রি কলেজ বাংলাদেশের খুলনা জেলার ডুমুরিয়া উপজেলার একটি মহাবিদ্যালয়। এটি ৭ অক্টোবর ১৯৯৪ সালে প্রতিষ্ঠিত এ মহাবিদ্যালয় জাতীয় বিশ্ববিদ্যালয়ের অধিনে পরিচালিত। ১৯৭৩ সালে মাধ্যমিক বিদ্যালয় প্রতিষ্ঠিত হয়। 
বাংলা সংস্করণে পরিচালিত বিজ্ঞান, মানবিক ও ব্যবসায় শিক্ষা বিভাগে এতে ১৫০ টি করে শিক্ষার্থীর আসন রয়েছে। এ বিভাগের মধ্যে রয়েছে- ইতিহাস, অর্থনীতি, পৌরনীতি, সমাজকল্যাণ, সমাজ বিজ্ঞান, মনোবিজ্ঞান, সংস্কৃত, ভূগোল বিষয় রয়েছে। মহাবিদ্যালয় সংশ্লিষ্ট পল্লীশ্রী উচ্চ বিদ্যালয় নামে একটি মাধ্যমিক শিক্ষাপ্রতিষ্ঠান রয়েছে। বিদ্যালয় কর্মদিবসে সকাল ১০ টা থেকে শুরু হয় বিকাল ৪ টা পর্যন্ত পাঠদান চলে। 
পল্লীশ্রী ডিগ্রী কলেজ ৭ অক্টোবর ১৯৯৪ সালে প্রতিষ্ঠিত হওয়ার পর মাধ্যমিক বিদ্যালয়সহ কলেজ হিসেবে পরিচালিত হয়েছে।
যতীন্দ্রনাথ রায়

যতীন্দ্রনাথ রায় একজন ভারতীয় রাজনীতিবিদ ছিলেন। তিনি ১৯৯১ সাল থেকে ২০০৬ সাল পর্যন্ত রাজগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ২৩ এপ্রিল ৮৪ বছর বয়সে মৃত্যুবরণ করেন।
গোলাম জিলানী চৌধুরী

গোলাম জিলানী চৌধুরী বাংলাদেশের সিলেট বিভাগের সুনামগঞ্জ জেলার একজন রাজনিতিবিদ। ১৯৮৮ চতুর্থ জাতীয় সংসদ নির্বাচনে সুনামগঞ্জ-২ আসন থেকে সংসদ সদস্য তিনি।
গোলাম জিলানী চৌধুরী ১লা মার্চ ১৯২২ ইংরেজীতে সুনামগঞ্জ জেলার দিরাই উপজেলার তাড়ল গ্রামে এক সম্ভ্রান্ত মুসলিম পরিবারে জন্মগ্রহণ করেন। ১৯৩৭ ইং বৃত্তি সহকারে দিরাই এম.ই স্কুল এবং পরবর্তীতে ১৯৪১ইং সনে বানিয়াচং হাইস্কুল হইতে মেট্রিক পাস করেন। ১৯৪৫ইং সালে সিলেট এম.সি কলেজ হইতে স্নাতক ডিগ্রী লাভ করেন। ১৯৫৫ ইং সালে ঢাকা বিশ্ববিদ্যালয় হইতে এল.এল.বি পাস করিয়া সিলেট জেলা বারে আইন পেশা শুরু করেন।১৯৫৯ ইং সালে চেম্বারশীপ পরীক্ষায় পাস করিয়া ঢাকা হইকোর্টের আইনজীবী হিসাবে যোগদান করেন।
১৯৪৬ ইং সন হইতে ছাত্র অবস্থায় রাজনীতিতে অংশগ্রহণ করেন এবং ১৯৪৭ সালে সিলেট গণভোটে পাকিস্তানের পক্ষে সক্রিয় ভূমিকা রাখেন। ১৯৫২ সালে ভাষা আন্দোলনে সক্রিয়ভাবে অংশগ্রহণ করেন এবং ১৯৫৪ সালে যুক্তফ্রন্টের সহিত রাজনৈতিকভাবে সক্রিয় থাকেন। ১৯৫৬ইং সালে শেরে বাংলা এ.কে ফজলুল হকের কৃষক শ্রমিক পার্টিতে সিলেট জেলা সাধারণ সম্পাদক নির্বাচিত হন। পরবর্তীতে ১৯৬৮ইং সনে তিনি কে.এস.পি হইতে পদত্যাগ করিয়া পি.ডি.পিতে যোগদান করিয়া উক্ত দলের কেন্দ্রীয় কমিটির সদস্য এবং সিলেট জেলা কমিটির সাধারণ সম্পাদক নির্বাচিত হন। ১৯৬৪ ইং সনে সিলেট বিশ্ববিদ্যালয় আন্দোলনে সক্রিয় অংশগ্রহণ এবং সিলেট বিশ্ববিদ্যালয় সংগ্রাম পরিষদের সাধারণ সম্পাদক হিসাবে দায়িত্ব পালন করেন।
১৯৭৮ইং সনে জাতীয় রাজনীতিতে নতুন প্রেক্ষাপটে বাংলাদেশ জাতীয়তাবাদী দলে যোগ দেন এবং সুনামগঞ্জ জেলার প্রতিষ্ঠাকালীন সাধারণ সম্পাদক নিযুক্ত হইয়া দলকে সংগঠিত করেন এবং ১৯৭৯ ইং সনে সংসদ নির্বাচন প্রার্থী হইয়া নির্বাচন ট্রাইব্যুনালের রায়ের মাধ্যমে সংসদ সদস্য নির্বাচিত হন এবং ১৯৮২ সাল পর্যন্ত জাতীয় সংসদ সদস্য হিসাবে দায়িত্ব পালন করেন।
১৯৮৪ইং সনে জাতীয় পার্টিতে যোগদান করেন এবং আহবায়ক নির্বাচিত হইয়া সিলেট জেলার ব্যাপক উন্নয়নে অংশগ্রহণ করেন। ১৯৮৮ ইং নির্বাচনে জাতীয়
পার্টি হইতে সংসদ সদস্য নির্বাচিত হন এবং পরবর্তীতে সুনামগঞ্জ জেলা পরিষদের চেয়ারম্যান হিসাবে দায়িত্ব পালন করেন। বার্ধক্য জনিত কারণে ১৯৯১ সনে জাতীয় রাজনীতি হইতে অবসর গ্রহণ করেন।
https://mirror16.com/2022/04/03/%e0%a6%b8%e0%a6%be%e0%a6%ac%e0%a7%87%e0%a6%95-%e0%a6%b8%e0%a6%be%e0%a6%82%e0%a6%b8%e0%a6%a6-%e0%a6%97%e0%a7%8b%e0%a6%b2%e0%a6%be%e0%a6%ae-%e0%a6%9c%e0%a6%bf%e0%a6%b2%e0%a6%be%e0%a6%a8%e0%a7%80/
উরহো কেকোনন

উরহো ক্লেভ কেকোনন (; ৩ সেপ্টেম্বর ১৯০০ – ৩১ আগস্ট ১৯৮৬) ছিলেন একজন ফিনীয় রাজনীতিবিদ যিনি অষ্টম এবং দীর্ঘকালীন ফিনল্যান্ডের রাষ্ট্রপতি হিসাবে দায়িত্ব পালন করেছিলেন ১৯৫৬–৮২। তিনি প্রায় ২৬ বছর ধরে ফিনল্যান্ডের উপরে রাজত্ব করেছিলেন, এবং প্রশ্নবিদ্ধভাবে বিশাল পরিমাণ ক্ষমতা ধরেছিলেন; তাকে প্রায়শই স্বৈরাচার হিসাবে শ্রেণিবদ্ধ করা হয়।
ফুলতি গিদালি

ফুলতি গিদালি (১৯১১ - ২০১৯) একজন ভারতীয় লোকসঙ্গীত শিল্পী ছিলেন। তিনি "ষাইটোল সম্রাজ্ঞী" নামে পরিচিত ছিলেন।
ফুলতি গিদালি ১৯১১ সালে জন্মগ্রহণ করেন। তিনি "ষাইটোল" (ভারতের পশ্চিমবঙ্গের কুচবিহার জেলার এক ধরনের লোকসঙ্গীত) গাইতেন। ষাইটোল গানে তার অবদানের জন্য ২০১০ সালে তাকে একাডেমি পুরস্কার প্রদান করে রবীন্দ্রভারতী বিশ্ববিদ্যালয়। এরপর ২০১৩ সালে তাকে বঙ্গরত্ন পুরস্কার প্রদান করে পশ্চিমবঙ্গ সরকার। তিনি ২০১৯ সালের ২২ আগস্ট ১০৮ বছর বয়সে মৃত্যুবরণ করেন।
মাছমাছি

মাছমাছি এফেমোপারটায়ার ক্রমযুক্ত জলজ পোকামাকড়। এই ক্রমটি প্যালিওপেটেরার নামে পরিচিত পোকামাকড়ের একটি প্রাচীন গোষ্ঠীর অংশ, এতে ড্রাগনফ্লাইস এবং ড্যাম্বেসিলস রয়েছে। মাইফ্লাইয়ের প্রায় ৩,০০০ প্রজাতি বিশ্বজুড়ে পরিচিত, ৪২ টি পরিবারে ৪০০ টিরও বেশি জেনারায় বিভক্ত।
মাছমাছিগুলি বেশ কয়েকটি পৈতৃক বৈশিষ্ট্য প্রদর্শন করে যা সম্ভবত প্রথম উড়ন্ত পোকামাকড়গুলির মধ্যে উপস্থিত ছিল যেমন লম্বা লেজ এবং ডানা যা পেটের উপরের অংশে সমতল হয় না। তাদের অপরিণত পর্যায়ে জলজ মিঠা পানির ফর্মগুলি ("নাইডস" বা "নিম্পস" নামে পরিচিত), যার উপস্থিতি একটি পরিষ্কার, অপরিষ্কার পরিবেশকে নির্দেশ করে। পুরোপুরি ডানাযুক্ত টেরেস্ট্রিয়াল অ্যাডাল্ট স্টেজ, সাবিমাগো থাকার কারণে তারা পোকামাকড়ের আদেশের মধ্যে অনন্য।
মাছমাছি "হ্যাচ" (প্রাপ্তবয়স্ক হিসাবে আবির্ভূত) বসন্ত থেকে শরত্কালে, মে মাসে নয়, প্রচুর সংখ্যায় কিছু হ্যাচ পর্যটকদের আকর্ষণ করে। উড়ন্ত জেলেরা প্রশ্নযুক্ত প্রজাতির সাথে সাদৃশ্যযুক্ত কৃত্রিম ফিশিং মাছমাছিগুলি বেছে নিয়ে ম্যাফ ফ্লাই হ্যাচগুলি ব্যবহার করে। অন্যতম বিখ্যাত ইংলিশ মায়ফ্লাই হলেন রিথ্রোজেনা জার্মানি, জেলেটির "মার্চ ব্রাউন মেইফ্লাই"।
ক্লাসিকালীন সময়ে অ্যারিস্টটল এবং প্লিনি দ্য এল্ডারের পর থেকে প্রকৃতিবিদ ও এনসাইক্লোপিডবিদগণ মেফপ্লাই প্রাপ্ত বয়স্কদের সংক্ষিপ্ত জীবন লক্ষ করেছেন। জার্মান খোদাইকার অ্যালব্র্যাচ্ট ডেরার তার ১৪৯৫ খোদাই করা পবিত্র পরিবারকে মাছমাছিয়ের সাথে মেফ্লাইয়ের সাথে স্বর্গ এবং পৃথিবীর মধ্যে একটি যোগসূত্র দেওয়ার পরামর্শ দিয়েছিলেন ইংরেজ কবি জর্জ ক্রাবে একটি দৈনিক পত্রিকার সংক্ষিপ্ত জীবনকে তুলনামূলক ব্যঙ্গাত্মক কবিতা "দ্য নিউজপেপার" (১৭৮৫) -র সাথে তুলনা করেছিলেন, উভয়ই "এফেমেরা" নামে পরিচিত।
তারাপদ রায়

তারাপদ রায় (১৭ নভেম্বর, ১৯৩৬ - ২৫ আগস্ট, ২০০৭) বাংলার প্রসিদ্ধ কবি, ছোটগল্পকার ও প্রাবন্ধিক। বাংলা সাহিত্যে হালকা হাস্যরসের সাথে পরিমিত তিক্তরস মিশ্রণের পারঙ্গম স্রষ্টা তিনি।
তারাপদ রায়ের জন্ম ১৯৩৬ সালের নভেম্বর মাসের ১৭ তারিখে অবিভক্ত বাংলায় বর্তমান বাংলাদেশের টাঙ্গাইলে। সেখানকার বিন্দুবাসিনী হাই ইংলিশ স্কুল (বর্তমান বিন্দুবাসিনী সরকারি বালক উচ্চ বিদ্যালয়, টাঙ্গাইল) হতে ম্যাট্রিক পাশ করেন। ১৯৫১ খ্রিষ্টাব্দে কলকাতায় কলেজে পড়তে আসেন। মৌলানা আজাদ কলেজ থেকে পড়াশোনা করে কলকাতা বিশ্ববিদ্যালয় হতে অর্থনীতিতে স্নাতক উপাধি লাভ করেন। ওই সময়েই কলকাতার "কৃত্তিবাস" পত্রিকাগোষ্ঠীর ঘনিষ্ঠ কবি হিসাবে পরিচিতির সাথে অজস্র গদ্য রচনাও লিখেছেন।
কর্মজীবনের শুরুতে তিনি কিছুদিন উত্তর ২৪ পরগনার হাবড়ায় শিক্ষকতা করেন। তারপরে ইন্ডিয়ান অ্যাডমিনিস্ট্রেটিভ সার্ভিসে যোগ দেন। ১৯৯৪ সালে পশ্চিমবঙ্গ রাজ্য সরকারের তথ্য ও সংস্কৃতি বিভাগের অধিকর্তার পদ থেকে অবসর নেন। সম্পাদনা করেছেন দুটি লিটল ম্যাগাজিন- 'আপনজন', 'পূর্ব মেঘ' ও 'কয়েকজন'।
বাল্য অবস্থা থেকেই কবিতা রচনা করে গেছেন তিনি। তার প্রথম কবিতার বই 'তোমার প্রতিমা' প্রকাশিত হয় ১৯৬০ সালে। তার প্রকাশিত কবিতা সহস্রাধিক। কবিতার পাশাপাশি লিখতেন রম্যরচনা। তাছাড়াও লিখেছেন অজস্র গল্প, ছোট উপন্যাস ও শিশু সাহিত্য। তিনি রসসাহিত্যে ও শিশু সাহিত্যে বেশ গতিশীল ছিলেন। তার 'ডোডো-তাতাই' বিখ্যাত শিশু চরিত্র। বাংলা সাহিত্যে সার্থক রম্যরচয়িতাদের মধ্যে পাঠক পাঠিকাদের মধ্যে তিনি বেশ জনপ্রিয় ছিলেন। তিনি "নক্ষত্র রায়" এবং "'গ্রন্থকীট" ছদ্মনামেও লিখতেন। কথ্যভঙ্গি এবং পরিহাস-বিদ্রুপ মিশ্রিত বাক্ধারায় সমন্বয়ে বাংলা সাহিত্যে স্বাতন্ত্র্য অর্জন করেছেন। সরকারি অতিথি হয়ে ঘুরেছেন ইংল্যান্ড, আমেরিকাসহ বহু দেশে। শতাধিক গ্রন্থের রচয়িতা তিনি।
তারাপদ রায় শিরোমণি পুরস্কার ও কথা পুরস্কার (১৯৯৫) এ ভূষিত হয়েছেন।
তিনি ২০০৭ সালের আগস্ট মাসের ২৫ তারিখে প্রয়াত হন।
লেখকের প্রকাশিত বইসমূহ হতে লেখকের পরিচিতি সহ অন্যান্য তথ্য প্রকাশক - আনন্দ পাবলিশার্স প্রাইভেট লিমিটেড কলকাতা হতে সংগৃহীত
মিফতা উদ্দিন চৌধুরী রুমী

মিফতা উদ্দিন চৌধুরী রুমী বাংলাদেশের সিলেট বিভাগের সুনামগঞ্জ জেলার একজন রাজনিতিবিদ ও সাবেক বিচারপতি। তিনি সুনামগঞ্জ জেলা বিএনপির সাবেক সহ-সভাপতি ও ১৯৯৬ সালের ষষ্ঠ জাতীয় সংসদ নির্বাচনে সুনামগঞ্জ-২ (দিরাই-শাল্লা) আসন থেকে বিএনপির এমপি ছিলেন।
বিচারপতি মিফতা উদ্দিন চৌধুরী রুমী সুনামগঞ্জ জেলার দিরাই উপজেলায় জন্মগ্রহণ করেন।
মিফতা উদ্দিন চৌধুরী রুমী হাইকোর্টের সাবেক বিচারপতি ও সুনামগঞ্জ জেলার রাজনিতিবিদ। তিনি সুনামগঞ্জ জেলা বিএনপির সাবেক সহ-সভাপতি ও ১৯৯৬ সালের ষষ্ঠ জাতীয় সংসদ নির্বাচনে সুনামগঞ্জ-২ (দিরাই-শাল্লা) আসন থেকে বিএনপির এমপি ছিলেন।
চন্দ্রিল ভট্টাচার্য

চন্দ্রিল ভট্টাচার্য কলকাতার জনপ্রিয় বাঙালি প্রাবন্ধিক, কলাম(নিবন্ধ) লেখক, গীতিকার, কবি, গায়ক এবং পরিচালক। তাঁর গানের লিরিক্সে সামাজিক সমস্যা, রসবোধ অন্য ভঙ্গিমায় প্রকাশ পেয়েছে এবং কথায়, কৌতুক ও আধুনিক সমাজের সুস্থ সমালোচনা রয়েছে। চন্দ্রিল ২০১০ সালে অনিন্দ্য চ্যাটার্জির সাথে অন্তহীন (২০০৯) চলচ্চিত্রের "ফেরারী মন" গানের জন্য সেরা গীতিকার হিসেবে জাতীয় চলচ্চিত্র পুরস্কার লাভ করেন।
তিনি নরেন্দ্রপুর রামকৃষ্ণ মিশন থেকে তার স্কুল জীবনের শিক্ষা শেষ করেন। তিনি তার সাংস্কৃতিক বিকাশের জন্য তার শিক্ষা প্রতিষ্ঠানকে কৃতিত্ব দেন।
তিনি বিধাননগর কলেজ থেকে অর্থনীতিতে তার স্নাতক ডিগ্রি অর্জন করেন এবং পরবর্তীতে কলকাতা বিশ্ববিদ্যালয় থেকে একই বিষয়ে স্নাতকোত্তর ডিগ্রি অর্জন করেন। ২০০৬ সালে তিনি সঞ্চারী মুখোপাধ্যায়কে বিয়ে করেন।
চন্দ্রিল ভট্টাচার্য কলকাতার জনপ্রিয় বাংলা ব্যান্ড চন্দ্রবিন্দুর অন্যতম প্রধান গীতিকার এবং মাঝে মাঝে তিনি সেখানে গানও গেয়ে থাকেন। তার বাগ্বৈশিষ্ট্যসম্মত কথায় কৌতুক ও আধুনিক সমাজের সমালোচনা রয়েছে। চন্দ্রিল ২০১০ সালে অনিন্দ্য চ্যাটার্জির সাথে অন্তহীন (২০০৯) চলচ্চিত্রে "ফেরারী মন" গানের জন্য সেরা গীতিকার হিসেবে জাতীয় চলচ্চিত্র পুরস্কার লাভ করেন।
চন্দ্রিল ভট্টাচার্য আনন্দবাজার পত্রিকার রবিবাসরীয়তে "উত্তম মধ্যম" শিরোনামে কলাম লিখেছিলেন, সেই পত্রিকায় মাঝে মধ্যে তিনি “অপ-এড” এর কাজগুলোও করেছিলেন। তার উত্তম মধ্যম শিরোনামের কলামগুলো পরে বই আকারে প্রকাশিত হয়। সাংস্কৃতিক ঘটনা, জাতীয় এবং আন্তর্জাতিক বিষয়াবলী, মানব মনোবিজ্ঞান এবং সামাজিক রীতিনীতিগুলিকে তিনি ব্যঙ্গাত্মক ভাবে তার লেখায় তুলে ধরেছেন।
১. ধুর ধুর এ পরবাসে কে থাকবে – কবিতা সংকলন (প্রতিভাস পাবলিকেশন্স)
২. উত্তম মধ্যম – আনন্দবাজার পত্রিকায় প্রকাশিত রবিবাসরীয় অর্ধসাপ্তাহিক কলাম (প্রতিভাস পাবলিকেশন্স)
৩. রস কষ সিঙাড়া বুলবুলি মস্তক –আনন্দবাজার পত্রিকায় প্রকাশিত কলাম সমগ্র (দে’জ পাবলিশিং)
৪. উগো বুগো চৌকো চুগো -কবিতা সংকলন (দে’জ পাবলিশিং)
৫. হাহা হিহি হোহো ও অন্যান্য – রোববার প্রতিদিন থেকে প্রকাশিত সাতটি প্রবন্ধের সংকলন (দে’জ পাবলিশিং)
৬. সন্ধ্যের সঙ্গে ক্যাজুয়াল গুলে - কবিতা সংকলন (দে’জ পাবলিশিং)
৭. সরু চাকলি -কবিতা সংকলন (গুরুচণ্ডালী)
৮. রোয়াবনামা – সপ্তর্ষী প্রকাশন
৯. ঘন চক্কর – আনন্দ বাজার পত্রিকায় প্রকাশিত নির্বাচিত প্রবন্ধ সংকলন (দে’জ পাবলিশিং)
১০. দু ছক্কা পাঁচ - (দে’জ পাবলিশিং)
১১. সামথিং সামথিং -(দে’জ পাবলিশিং)
তিনি ২০০০ সালে সত্যজিৎ রায় ফিল্ম অ্যান্ড টেলিভিশন ইনস্টিটিউট থেকে ওয়াই টু কে (অথবা, ‘সেক্স ক্রোম অসিতেছে’) নামে একটি স্বল্পদৈর্ঘ্য চলচ্চিত্র রচনা ও পরিচালনা করেন। এটির সংগীত পরিচালনা ও গান রচনা করেছিল তার ব্যান্ড চন্দ্রবিন্দু। ২০১৭ সালে তিনি ‘ট্যালেন্ট’ নামে একটি স্বল্পদৈর্ঘ্য চলচ্চিত্র রচনা ও পরিচালনা করেন এবং এটি ইউটিউবে প্রকাশ করেন।
নাসির উদ্দিন চৌধুরী

নাসির উদ্দিন চৌধুরী বাংলাদেশের সিলেট বিভাগের সুনামগঞ্জ জেলার একজন মুক্তিযুদ্ধের সংগঠক ও রাজনিতিবিদ। তিনি ১৯৬৬ সালে সিলেট এমসি কলেজ ছাত্র সংসদের ভিপি নির্বাচিত হয়েছিলেন। ১৯৬৮ সালে সুনামগঞ্জ সরকারি কলেজ ছাত্র সংসদের জিএস নির্বাচিত হয়েছিলেন। ১৯৭০ সালে মৌলভীবাজার সরকারি কলেজ ছাত্র সংসদের ভিপি নির্বাচিত হয়েছিলেন। ১৯৮৫ ও ১৯৮৯ সালে দুইবার দিরাই উপজেলা পরিষদ নির্বাচনে চেয়ারম্যান পদে নির্বাচিত হন। তিনি জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির হয়ে সুনামগঞ্জ-২ (দিরাই-শাল্লা) আসন থেকে সংসদ সদস্য নির্বাচিত হন। বর্তমানে তিনি বাংলাদেশ জাতীয়তাবাদী দল বিএনপির জাতীয় নির্বাহী কমিটির সদস্য। 
নাসির উদ্দিন চৌধুরী সিলেট বিভাগের সুনামগঞ্জ জেলায় দিরাই উপজেলার কুলঞ্জ গ্রামে জন্মগ্রহণ করেন।
নাসির উদ্দিন চৌধুরী বাংলাদেশ জাতীয়তাবাদী দলের কেন্দ্রীয় সদস্য। তিনি জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির হয়ে সুনামগঞ্জ-২ (দিরাই-শাল্লা) আসন থেকে সংসদ সদস্য নির্বাচিত হন। এর পর যোগ দেন বাংলাদেশ জাতীয়তাবাদী দলে। ২০০১, ২০০৮ ও ২০১৮ সালের জাতীয় সংসদ নির্বাচনে বিএনপির হয়ে নির্বাচনে অংশগ্রহণ করেও পরাজিত হন।